CELEX: 32022D0882
Language: lt
Date: 1654214400000
Title: Tarybos sprendimas (BUSP) 2022/882 2022 m. birželio 3 d. kuriuo iš dalies keičiamas Sprendimas 2012/642/BUSP dėl ribojamųjų priemonių atsižvelgiant į padėtį Baltarusijoje ir į Baltarusijos dalyvavimą Rusijos agresijoje prieš Ukrainą

2022 6 3   
               
               
                  LT
               
               
                  Europos Sąjungos oficialusis leidinys
               
               
                  L 153/88
               
            
         TARYBOS SPRENDIMAS (BUSP) 2022/882
         2022 m. birželio 3 d.
         kuriuo iš dalies keičiamas Sprendimas 2012/642/BUSP dėl ribojamųjų priemonių atsižvelgiant į padėtį Baltarusijoje ir į Baltarusijos dalyvavimą Rusijos agresijoje prieš Ukrainą
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 29 straipsnį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2012 m. spalio 15 d. Taryba priėmė Sprendimą 2012/642/BUSP (1) dėl ribojamųjų priemonių Baltarusijai;
                  
               
                     (2)
                  
                  
                     2022 m. vasario 24 d. Rusijos Federacijos prezidentas paskelbė apie karinę operaciją Ukrainoje ir Rusijos ginkluotosios pajėgos pradėjo Ukrainos puolimą, be kita ko, iš Baltarusijos teritorijos. Tas puolimas yra akivaizdus Ukrainos teritorinio vientisumo, suvereniteto ir nepriklausomybės pažeidimas;
                  
               
                     (3)
                  
                  
                     2022 m. kovo 2 d. Taryba priėmė Sprendimą (BUSP) 2022/356 (2), kuriuo buvo iš dalies pakeistas Sprendimo 2012/642/BUSP pavadinimas ir nustatytos papildomos ribojamosios priemonės reaguojant į Baltarusijos dalyvavimą Rusijos agresijoje prieš Ukrainą;
                  
               
                     (4)
                  
                  
                     savo 2022 m. kovo 24 d. susitikimo išvadose Europos Vadovų Taryba pareiškė, kad Sąjunga tebėra pasirengusi greitai imtis tolesnių suderintų tvirtų sankcijų Rusijai bei Baltarusijai, kad būtų veiksmingai pakirsti Rusijos gebėjimai tęsti agresyvų karą;
                  
               
                     (5)
                  
                  
                     atsižvelgiant į padėties rimtumą, tikslinga išplėsti Baltarusijos kredito įstaigų ir jų patronuojamųjų įmonių Baltarusijoje, kurioms taikomos su specializuotų finansinių mokėjimų pranešimų paslaugų teikimu susijusios ribojamosios priemonės, sąrašą. Taip pat tikslinga išplėsti subjektų, kuriems taikomi apribojimai, susiję su leidimais parduoti, tiekti, perduoti ar eksportuoti dvejopo naudojimo prekes ir technologijas bei prekes ir technologijas, kuriomis galėtų būti prisidedama prie Baltarusijos kariuomenės ir technologijų stiprinimo arba gynybos ir saugumo sektoriaus plėtojimo, sąrašą;
                  
               
                     (6)
                  
                  
                     todėl Sprendimas 2012/642/BUSP turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimas 2012/642/BUSP iš dalies keičiamas taip:
            
                        1)
                     
                     
                        2y straipsnis pakeičiamas taip:
                        
                           „2y straipsnis
                           
                              1.   Draudžiama teikti specializuotas finansinių mokėjimų pranešimų paslaugas, kurios naudojamos keičiantis finansiniais duomenimis, V priede išvardytiems juridiniams asmenims, subjektams ar įstaigoms ir bet kuriam Baltarusijoje įsisteigusiam juridiniam asmeniui, subjektui ar įstaigai, kurių daugiau kaip 50 % nuosavybės teisių tiesiogiai arba netiesiogiai priklauso V priede nurodytam subjektui.
                           
                           
                              2.   Kiekvienam V priede nurodytam juridiniam asmeniui, subjektui ar įstaigai 1 dalyje nurodytas draudimas taikomas nuo tame priede nurodytos datos. Draudimas nuo tos pačios dienos taikomas bet kuriam Baltarusijoje įsisteigusiam juridiniam asmeniui, subjektui ar įstaigai, kurių daugiau kaip 50 % nuosavybės teisių tiesiogiai ar netiesiogiai priklauso V priede nurodytam subjektui.“;
                           
                        
                     
                  
                        2)
                     
                     
                        Sprendimo 2012/642/BUSP II ir V priedai iš dalies keičiami taip, kaip išdėstyta šio sprendimo priede.
                     
                  
         
            2 straipsnis
            Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Priimta Briuselyje 2022 m. birželio 3 d.
            
               
                  Tarybos vardu
               
               
                  Pirmininkė
               
               C. COLONNA
            
         
         
            (1)  2012 m. spalio 15 d. Tarybos sprendimas 2012/642/BUSP dėl ribojamųjų priemonių Baltarusijai (OL L 285, 2012 10 17, p. 1). Dabartinis pavadinimas – 2012 m. spalio 15 d. Tarybos sprendimas 2012/642/BUSP dėl ribojamųjų priemonių atsižvelgiant į padėtį Baltarusijoje ir į Baltarusijos dalyvavimą Rusijos agresijoje prieš Ukrainą.
         
            (2)  2022 m. kovo 2 d. Tarybos sprendimas (BUSP) 2022/356, kuriuo iš dalies keičiamas Sprendimas 2012/642/BUSP dėl ribojamųjų priemonių atsižvelgiant į padėtį Baltarusijoje (OL L 67, 2022 3 2, p. 103).
      
      
         
            PRIEDAS
            
                        1.
                     
                     
                        Sprendimo 2012/642/BUSP II priedas pakeičiamas taip:
                        
                           
                              „II PRIEDAS
                              2d STRAIPSNYJE NURODYTŲ JURIDINIŲ ASMENŲ, SUBJEKTŲ AR ĮSTAIGŲ SĄRAŠAS
                              Baltarusijos gynybos ministerija
                              AB „140 Repair Plant“
                              AB „558 Aircraft Repair Plant“
                              AB „2566 Radioelectronic Armament Repair Plant“
                              AB „AGAT – Control Systems – Managing Company of Geoinformation Control Systems Holding“
                              AAB „AGAT Electromechanical Plant“
                              „AGAT – SYSTEM“
                              RAB „ATE – Engineering“
                              „BelOMO Holding“
                              Valstybinė užsienio prekybos unitarinė įmonė „Belspetsvneshtechnika“
                              UAB „Beltechexport“
                              „BSVT-New Technologies“
                              Gomelio srities vykdomojo komiteto Vidaus reikalų departamentas
                              Baltarusijos Respublikos vidaus reikalų ministerijos vidaus kariuomenė
                              „KGB Alpha“
                              AAB „Kidma Tech“
                              „Minotor-Service“
                              Minsko ratinių traktorių gamykla
                              RAB „Oboronnye Initsiativy“
                              AAB „KB Radar Managing Company“
                              AB „Peleng“
                              Baltarusijos Respublikos valstybinis karo pramonės komitetas
                              Baltarusijos Respublikos valstybės saugumo komitetas
                              AB „Transaviaexport Airlines“
                              AAB „Volatavto“
                           
                        “.
                  
                        2.
                     
                     
                        Sprendimo 2012/642/BUSP V priedas pakeičiamas taip:
                        
                           
                              „V PRIEDAS
                              2y STRAIPSNYJE NURODYTŲ JURIDINIŲ ASMENŲ, SUBJEKTŲ AR ĮSTAIGŲ SĄRAŠAS
                              
                                          Juridinio asmens, subjekto ar įstaigos pavadinimas
                                       
                                       
                                          Taikymo data
                                       
                                    
                                          „Belagroprombank“
                                       
                                       
                                          2022 m. kovo 20 d.
                                       
                                    
                                          „Bank Dabrabyt“
                                       
                                       
                                          2022 m. kovo 20 d.
                                       
                                    
                                          
                                             Development Bank of the Republic of Belarus (Baltarusijos Respublikos plėtros bankas)
                                       
                                       
                                          2022 m. kovo 20 d.
                                       
                                    
                                          
                                             Belinvestbank (Baltarusijos plėtros ir rekonstrukcijos bankas)
                                       
                                       
                                          2022 m. birželio 14 d.
                                       
                                    
                        “